recursal/SuperWikiNEXT-32B huggingface dataset:
**சித்தரஞ்சன் தாசு தாக்கூர்** (*Chittaranjan Das Thakur*) இந்தியாவைச் சேர்ந்த ஓர் அரசியல்வாதியாவார். மேற்கு வங்காளத்தில் சசங்க தசுதாகூர் என்பவருக்கு மகனாகப் பிறந்தார். 1976 ஆம் ஆண்டில் கல்கத்தா பல்கலைக்கழகத்தில் கல்வியலில் இளநிலைப் பட்டன் பெற்ற இவர் 1981 மற்றும் 1986 ஆம் ஆண்டுகளில் இதே கல்கத்தா பல்கலைக்கழகத்தில் முதுகலைப் பட்டம் பெற்றார். மேற்கு வங்காள அரசியலில் இவர் இந்திய பொதுவுடைமைக் கட்சி உறுப்பினராகச் செயல்பட்டார். 1996 ஆம் ஆண்டு முதல் 2011 ஆம் ஆண்டு வரை பன்சுகுரா பாசுச்சிம் சட்டமன்றத் தொகுதியில் இந்தியப் பொதுவுடைமைக் கட்சியின் வேட்பாளராகப் போட்டியிட்டு வென்று பன்சுகுரா பாசுச்சிம் தொகுதியை பிரதிநிதித்துவப்படுத்தினார். 2021 ஆம் ஆண்டு நவம்பர் மாதம் 8 ஆம் தேதியன்று சித்தரஞ்சன் தாசு தாக்கூர் காலமானார்.

மேற்கோள்கள்
-----------

1. ↑  "Panskura Paschim Election and Results 2018, Candidate list, Winner, Runner-up, Current MLA and Previous MLAs". .
2. ↑  Choudhury, Sanjukta. "প্রয়াত সিপিআই নেতা চিত্তরঞ্জন দাশঠাকুরকে শেষ শ্রদ্ধা\* | News 24 বাংলা Live" (in en-US). *News 24 Bangla Live*. .
வெண்கலத்தை உபயோகித்து சிலைகள் செய்வது பழங்காலந்தொட்டே இருந்து வருகிறது. வியக்க வைக்கும் நுட்ப வேலைப்பாடுகளும், உருவ வளைவுகளும் மிகப் பழங்காலச் சிலைகளிலேயே காணப்படுகின்றன.

சிலை வார்ப்பு
-------------

வெண்கலச் சிலைகள் பெரும்பாலும் 'செர்-பெர்டியூ' (Cire-Perdue) எனும் முறையில் தான் வார்க்கப்படுகின்றன. 'செர்-பர்டியூ' என்பது பிரெஞ்சு வார்த்தை, செர் என்றால் மெழுகு, பெர்டியூ என்றால் தொலைந்த (lost) என்று அர்த்தம் கொள்ளலாம். சமஸ்கிருதத்தில் 'மதுசிஷ்டவிதானா' என்று பெயர். 

செய்யப் போகும் சிலையின் வடிவத்தை முதலில் மெழுகில் தயாரித்து பின் அதைச் சுற்றி கவனமாக மோல்டு தயாரிக்கப்படுகிறது. மோல்டு காய்ந்த பின் உள்ளே இருக்கும் மெழுகை உருக்கி வெளியேற்றி விட்டு வெண்கலத்தை உருக்கி உள்ளே ஊற்றி சிலை தயாராகிறது.

மெழுகுச் சிலை
-------------

குங்கிலியம் எனும் தேன் மெழுகை எண்ணெய் கலந்து பிசைந்து சிலையாக வடிக்கிறார்கள். சிலை செய்யும் 'ஸ்தபதிகள்' உருவத்தின் நீளம், பருமன் ஆகியவை சரியாக இருக்குமாறும், வளைவுகள், ஆடை மடிப்புக்கள் தத்ரூபமாக தோன்றுமாறும் கலைநயத்துடன் வடிக்கப்படுகிறது. 

ஒரு வகையில் பார்த்தால் இந்த மெழுகு பொம்மை தான் அசல், வெண்கலச் சிலைகள் நகல்கள் தான். 

சிலையின் சிறிய பகுதிகளுக்கு பலத்திற்காகவும், பின்னர் மோல்டு தயார் செய்த பின் வெண்கலக் கலவை இந்தப் பகுதிகளுக்கு எளிதாக ஓடிச் சேரவும் கீழிருந்து இணைப்புக்கள் கொடுக்கப்படுகிறது.

மோல்டு தயாரிப்பு
----------------

மிக நுண்ணிய களிமண் (எறும்புப் புற்றிலிருந்து எடுப்பது), பசுஞ்சாணம், தவிடு ஆகியவற்றைக் கொண்டு மோல்டு தயாரிக்கப்படுகிறது. மோல்டுக் கலவையை முதலில் குழம்பாக்கப்பட்டு மெழுகுச் சிலையின் மேல் பூசப்படுகிறது. நுணுக்கமான பகுதிகளும் விடுபட்டுப் போகாமல், காற்றுக் குமிழ்கள் உருவாகாமல் கவனத்துடன் மேலும் மேலும் பூசப்பட்டு தடிமனான மோல்டு தயாராகிறது. 

மோல்டு நிழலில், வெடிப்புகள் ஏற்படாவண்ணம் உலர வைக்கப்படுகிறது.

உலோகச் சிலை
-----------

மோல்டு நன்றாகக் காய்ந்த பிறகு, நெருப்பில் பக்குவமாக சூடாக்கி, உள்ளிருக்கும் மெழுகு முழுவதும் உருகி வெளியேறிய பின், மோல்டை மேலும் சிறிது சூடாக்கி, தயாராக இருக்கும் உருக்கிய வெண்கலக் கலவையை மெலிதாகவும் ஒரே சீராகவும் மோல்டினுள் ஊற்றப்படுகிறது. மோல்டு முழுவதும் நிரம்பிய பின்னர் மெதுவாக குளிர்விக்கப்படுகிறது. 

முழுவதும் குளிர்ந்த பின்னர் மோல்டை உடைத்து, சிலையைச் சுத்தம் செய்து, பிசிறுகளை நீக்கிய பின்னர், வெண்கலக் கலவை மோல்டினுள் எளிதாக செல்வதற்காக கொடுக்கப்பட்ட இணைப்புகளை நீக்கி, நகாசு வேலைகள் முடிந்த பின் சிலை முழுவதுமாக தயாராகிறது.

வெளி இணைப்புகள்
---------------

* வெண்கல வார்ப்புக்கலை, அறிவியல் ஏட்டுக் கட்டுரை, அக்டோபர் 2002, 'சேர்னல் ஆ'வ் மெட்டல் (JOM, Journal of Metals) பரணிடப்பட்டது 2008-05-12 at the வந்தவழி இயந்திரம்
**நவரத்தினம் கேசவராஜன்** (19 அக்டோபர் 1962 – 9 சனவரி 2021) ஈழத்துத் தமிழ்த் திரைப்பட இயக்குநரும் தயாரிப்பாளரும் ஆவார். அது மட்டுமல்லாது இவர் விவரணத் தயாரிப்பு, கதாசிரியர், நடிகர், நிகழ்ச்சித் தயாரிப்பாளர் எனப் பன்முகத்திறமை கொண்டவர். 1986-ஆம் ஆண்டு முதல் விடுதலைப் புலிகளின் நிதர்சனம் தொலைக்காட்சியுடன் இணைந்து பல குறும்படங்களையும், முழுநீளத் திரைப்படங்களையும் இயக்கினார். ஈழப்போர்க் காலத்தில் அப்பகுதிகளில் உள்ள இளம் திரைப்படத் தயாரிப்பாளர்களை திரைப்படத் துறைசார்ந்து வளர்த்துவிட்டவர். பிஞ்சுமனம், திசைகள் வெளிக்கும், கடலோரக் காற்று, அம்மா நலமா, பனைமரக் காடு எனப்பல முழுநீளத் திரைப்படங்களையும், அப்பா வருவார் போன்ற பல குறும்படங்களையும் உருவாக்கியுள்ளார். சிங்களத் திரைப்படத்துறையிலும் ஆர்வமுள்ள ஒரு படைப்பாளராக, வடக்கையும் தெற்கையும் இணைத்த ஒரு திரைப்படத் தயாரிப்பாளர் என்றும் அறியப்பட்டவர். பிரசன்னா விதானகே, அசோகா அந்தகம, விமுக்தி ஜெயசுந்தரா ஆகியோர் இயக்கிய மூன்று பாகத் திரைப்படத்தில் நடித்ததற்காக இவர் மிகவும் பிரபலமாக அறியப்பட்டார்.
இவர் இறுதியாக இயக்கி திரையிட்ட படம் "பனைமரக்காடு"... மிகவும் மனதைத் தொட்டது... ஆனாலும் மக்களின் பார்வைக்கும் வெளியிடுவதில் பல சிக்கலால் பெட்டியினுள் தூங்குகின்றது. 😔

வாழ்க்கைக் குறிப்பு
-------------------

இலங்கையின் வடக்கே அரியாலையில் பிறந்த இவர், தனது இறுதிப் பகுதியில் மானிப்பாய், சுதுமலையில் வசித்து வந்தார். யாழ்ப்பாணம் இந்துக் கல்லூரியில் படிக்கும் போதே நாடகம், திரைப்படத் துறையில் ஆர்வம் கொண்டிருந்தார். பல வீதி, மேடை நாடகங்களைத் தயாரித்து வழங்கினார். 1986-இல் "தாயகமே தாகம்", "மரணம் வாழ்வின் முடிவல்ல" போன்ற படங்களை இயக்கியுள்ளார். இலங்கையில் விடுதலைப் போராட்டம் வலுப் பெற்றிருந்த நாட்களில் விடுதலைப் புலிகளின் நிதர்சனம் என்ற காட்சியூடகத்தின் மூலம் சினிமா முயற்சிகளைத் தொடங்கி, "அம்மா நலமா" மற்றும் "கடலோரக் காற்று" என்ற இரண்டு படங்களையும் பல குறும் படங்களையும் உருவாக்கியவர். வலிந்து காணாமலாக்கப்பட்டவர்களின் வலியை உணர்த்தும் "அப்பா வருவார்" என்ற குறும்படத்தை இயக்கினார். *பனைமரக்காடு* போன்ற திரைப்படங்கள் மூலம் போருக்குப் பின்னரான சூழலில் மக்களின் வாழ்க்கையை உலகறியச் செய்தார்.

பங்களித்த திரைப்படங்கள்
-----------------------

* தாயகமே தாகம்
* மரணம் வாழ்வின் முடிவல்ல
* பிஞ்சுமனம்
* திசைகள் வெளிக்கும்
* கடலோரக் காற்று
* அம்மா நலமா
* பனைமரக் காடு
* அப்பா வருவார் (குறும் படம்)
* வெடி மணியமும் இடியன் துவக்கும் (குறும்படம்)

மறைவு
-----

இறுதிக் காலத்தில் புற்றுநோயால் பீடிக்கப்பட்ட இவர் 2021 சனவரி 9 அன்று யாழ்ப்பாணத்தில் தனது 58-வது அகவையில் மாரடைப்பால் காலமானார்.

மேற்கோள்கள்
-----------

1. 1 2 3 4 5  Tribute to a pioneering Tamil Filmmaker, Navaratnam Kesavarajan, சிறப்பு ஒலிபரப்புச் சேவை, 11 சனவரி 2021
2. 1 2 3  කේසවරාජන් සමුගනියි, சரசவிய - (சிங்கள மொழியில்)

வெளி இணைப்புகள்
---------------

* கேசவராஜனின் முகநூல் பக்கம்
* கேசவராஜன் நவரத்தினம் பரணிடப்பட்டது 2021-06-06 at the வந்தவழி இயந்திரம்
* කේසවරාජන් නවරත්නම් : නව දෙමළ සිනමාවේ පුරෝගාමී සටන්කාමියා සමුගනියි (சிங்கள மொழியில்)
***விஜயகுமாரி*** 1950 ஆம் ஆண்டு வெளிவந்த தமிழ்த் திரைப்படமாகும். ஏ. எஸ். ஏ. சாமி இயக்கத்தில் வெளிவந்த இத்திரைப்படத்தில் கே. ஆர். ராமசாமி, டி. எஸ். பாலையா மற்றும் பலரும் நடித்திருந்தனர்.

திரைக்கதை
---------

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

புரட்சி மனம் கொண்ட இளைஞனான விஜயன் (கே. ஆர். ராமசாமி) நாட்டில் புரட்சியை ஏற்படுத்தி மறுமலர்ச்சியை ஏற்படுத்தப் பாடுபடுகிறான். அவ்வூர் ராஜகுமாரிக்கு (டி. ஆர். ராஜகுமாரி) முடிசூட்டும் வைபவம் நடக்கும் போது விஜயன் தன் தங்கையுடன் (குமாரி கமலா) மக்களுக்கு விழிப்புணர்வு தரும் வகையில் ஒரு கலை நிகழ்ச்சியை நடத்துகிறான். இதைப் பார்த்த வில்லன் மந்திரி (செருக்களத்தூர் சாமா) விஜயனின் இந்த நாடகத்தை மக்கள் பார்த்தால் தங்களது திட்டம் எல்லாம் மோசமான பாதிப்புக்குள்ளாகும் என்பதை உணர்ந்து பிரதம மந்திரியின் மகனை (டி. எஸ். பாலையா) இளவரசனாகப் பட்டமளித்து ராஜகுமாரியைத் திருமணம் முடித்து அரசைக் கைப்பற்றுவதற்கு சூழ்ச்சி செய்கிறான். அதே வேளையில் விஜயனும் இளவரசியும் ஒருவரை ஒருவர் காதலிக்கிறார்கள். மந்திரி உடனே அரசனிடம் விஜயனைப் பற்றிய தவறான காரணத்தைக் கூறி அவனை அந்த நாட்டை விட்டு வெளியேற்றுகிறான்.

விஜயனும் தங்கையும் ஒரு தீவை அடைகிறார்கள். அத்தீவின் அரசி மாயா (பி. கே. சரஸ்வதி) விஜயனையும் அவளது தங்கையையும் தன்னுடன் இருக்க வைக்கிறாள். மாயா விஜயன் மேல் காதல் கொள்கிறாள். அவளது காதலை விஜயன் ஏற்க மறுக்கவே அவனை சிறையிலடைக்கிறாள்.

மீன் பிடிப்பவர்களான அண்ணன் தங்கைகளான (பாக்கியம், எம். என். நம்பியார்) ஆகியோருக்கு கடலில் ஒரு மந்திரக் கல் ஒன்று கிடைக்கிறது. அதன் மூலம் விஜயனும் அவனது தங்கையும் சிறை பிடித்திருக்கும் இடம் தெரிந்து இருவரும் விஜயனைக் காப்பாற்றப் புறப்படுகையில் பிடிபடுகிறார்கள். அதே நேரம் விஜயகுமாரியின் தோற்றத்தைக் கொண்ட இளவரசி அந்த நாட்டுக்குள் நுழைந்து மந்திரியின் முட்டாள் மகனை மணம் முடிக்கிறாள். அந்நாட்டில் பெரும் குழப்பம் ஏற்பட்டு இறுதியில் விஜயன் மீண்டு வந்து நாட்டில் மக்களாட்சியைக் கொண்டு வருகிறான்.

பாடல்கள்
--------

இத்திரைப்படத்தில் 14 பாடல்கள் இடம்பெற்றிருந்தன. இசையமைப்பாளர் சி. ஆர். சுப்புராமன் பாடல்களுக்கு இசையமைத்திருந்தார்.

* மேலை நாட்டு இசையில் லலிதா, பத்மினி, வைஜெயந்திமாலா ஆகியோரின் ஆடலுடன் கூடிய பாடலான "லாலு லாலு லாலு லாலு.." என்ற பாடல் வைஜயந்திமாலாவை பிரபலமாக்கியது.
* "பொழுது விடிஞ்சா ராஜா ராணி நாம்.." உடுமலை நாராயணகவியின் பாடலுக்கு டி. ஆர். ராஜகுமாரி நடனமாடியிருந்தார்.
* "ஆணவத்தினால் அழிவு தேடாதே.." லலிதா, பத்மினியின் மேலை நாட்டு நடனத்துடன் இடம்பெற்ற பாடல்.

மேற்கோள்கள்
-----------

1. ↑  ராண்டார் கை (5 நவம்பர் 2009). "Vijayakumari (1950)". *தி இந்து*.. பார்த்த நாள்: 1 அக்டோபர் 2016.

உசாத்துணை
---------

* மோனா, திரைப்பட சாதனையாளர்கள், "விஜயகுமாரி (1950)", வீரகேசரி, அக்டோபர் 2, 2011
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Anchusa|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**அன்சூசா கிரிசுபா** (தாவர வகைப்பாட்டியல்:*Anchusa crispa*) என்ற தாவர இனம் , தாவர குடும்பமான போரகினேசியே (Boraginaceae) உள்ளது. இது பிரான்சு, இத்தாலி நாடுகளில் காணப்படுகிறது. இத்தாவரத்தின் வாழிடச் சூழல் குறைந்து வருவதால், அருகியத் தாவரமாக அறிவிக்கப்பட்டுள்ளது..

மேற்கோள்கள்
-----------

1. 1 2  Hugot, L.; Juillet, N.; Bacchetta, G. (2011). "*Anchusa crispa*". *IUCN Red List of Threatened Species* **2011**: e.T61654A12533631. doi:10.2305/IUCN.UK.2011-1.RLTS.T61654A12533631.en.. பார்த்த நாள்: 16 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2701548
* விக்கியினங்கள்: Anchusa crispa
* ARKive: anchusa-crispa
* EPPO: ANCCR
* EUNIS: 162525
* GBIF: 7295457
* iNaturalist: 189233
* IPNI: 113224-1
* IUCN: 61654
* NBN: NBNSYS0000163338
* என்.சி.பி.ஐ: 183297
* PFI: 4328
* Plant List: kew-2636500
* POWO: urn:lsid:ipni.org:names:113224-1
* Tropicos: 50288618

 |
கொலராடோவில் உள்ள கொலராடோ இசுப்பிரிங்கு என்னும் புறநகர். மூடிய வழிகள் புறநகர் வடிவமைப்பின் வழமையான அம்சங்களில் ஒன்று.
**புறநகர்** (Suburb) என்பது, நகரங்களின் புறப் பகுதியில் அவற்றின் ஒரு பகுதியாக அல்லது நகரத்தில் இருந்து அன்றாடம் போக்குவரத்துச் செய்யக்கூடிய தொலைவில் தனியாக அமைந்திருக்கும் குடியிருப்புப் பகுதியைக் குறிக்கும். முதல் வகைக்கு எடுத்துக்காட்டாக, ஆசுத்திரேலியா, நியூசிலாந்து ஆகிய நாடுகளில் உள்ள புறநகர்களையும், இரண்டாம் வகைக்கு எடுத்துக்காட்டாக ஐக்கிய அமெரிக்கா, கனடா ஆகிய நாடுகளில் காணப்படும் புறநகர்களையும் கூறலாம். சில புறநகர்கள் தன்னாட்சி நிர்வாக அமைப்பைக் கொண்டிருக்கின்றன. பெரும்பாலான புறநகர்கள் உள்நகரப் பகுதிகளை விடக் குறைவான மக்கள்தொகை அடர்த்தியைக் கொண்டனவாக இருக்கின்றன. மேம்பட்ட சாலைப் போக்குவரத்து வசதிகளும், தொடருந்துப் போக்குவரத்து வசதிகளும் அறிமுகமானதன் விளைவாக 19 ஆம் 20 ஆம் நூற்றாண்டுகளில் பெரிய அளவில் புறநகர்கள் உருவாயின. தமது சூழலில் பெருமளவிலான மட்டமான நிலப்பரப்பைக் கொண்ட நகரங்களைச் சுற்றிப் புறநகர்கள் உருவாகின்றன.

இவற்றையும் பார்க்கவும்
----------------------

* நகர்ப்புற அமைப்பு
**நாம்** 1953 ஆம் ஆண்டு வெளிவந்த தமிழ்த் திரைப்படமாகும். ஏ. காசிலிங்கம் இயக்கத்தில் வெளிவந்த இத்திரைப்படத்தில் ம. கோ. இராமச்சந்திரன், எம். என். நம்பியார் மற்றும் பலர் நடித்திருந்தனர்.
இப்படத்தை மு. கருணாநிதி எழுத, ம. கோ. இராமச்சந்திரன், பி. எஸ். வீரப்பா, மு. கருணாநிதி ஆகியோர் பங்குதாரர்களாகி உருவாக்கிய *மேகலா பிக்சர்*சால் தயாரிக்கப்பட்டது.

குமரன் ஒரு ஜமீன்தாரி எஸ்டேட்டின் வாரிசு, அதை தன் தாய் மரண படுக்கையில் இறக்கும் போது தெரிந்து கொள்கிறான். ஆனால், உயிலையும் அது தொடர்பான சாசனத்தையும் மலையப்பன் (பீ எஸ் வீரப்பா) மறைத்து வைத்து விடுகிறார். மருத்துவர் சஞ்சீவியும்( எம் ஜி சக்ரபாணி )சொத்தில் கவர்வதில் ஆர்வமாக இருக்கிறார், மேலும் தனது மகளை குமரனுக்கு திருமணம் செய்து வைக்க விரும்புகிறார். அவர் விருப்பத்திற்கு மாறாக குமரன் மலையப்பனின் சகோதரி மீனாவை (வீ. என். ஜானகி ) காதலிக்கிறான். இடையில் குமரன் சொத்து உயில் பற்றிய மீனாவின் நோக்கத்தை சந்தேகித்து, கிராமத்தை விட்டு வெளியேறுகிறான். நகரத்தில் வந்ததும் ஒரு குத்துச்சண்டை வீரராக களம் இறங்குகிறான். இதற்கிடையில் மலையப்பன் குமரனின் வீட்டிற்கு தீ வைக்கிறார், தீயில் குமரன் இறந்துவிட்டதாகக் கருதப்படுகிறது. ஆனால், மீனாவால் குமரன் காப்பாற்றப்படுகிறான். காணாமல் போன சொத்து உயில் பற்றி மேலும் சிக்கல்கள் எழுகின்றன, அதே நேரத்தில், தீயில் உருகுலைந்த குத்துச்சண்டை வீரர் இரவில் சுற்றி வருவதை பேய் பற்றிய வதந்திகளுக்கு ஊரில் வழிவகுக்கிறது. இருப்பினும், இறுதியில்உண்மை வெளிப்பட்டு, காதலர்கள் மீனா - குமரன் ஒன்று சேருகின்றனர் .

மேற்கோள்கள்
-----------

1. ↑  ராண்டார் கை (29 டிசம்பர் 2012). "Naam (1953)". *தி இந்து*.. பார்த்த நாள்: 23 செப்டம்பர் 2016.
2. ↑  அறந்தை நாராயணன் (நவம்பர் 17 1996). "சினிமாவுக்குப் போன இலக்கியவாதிகள் 9". *தினமணிக் கதிர்*: 26-27.
பதினைந்தாம் நூற்றாண்டில் வாழ்ந்தவரும், *வீரசைவ* சமயத்தவரும், கருநாடக மாநிலத்தின் மைசூர் மாவட்டத்தின் கொள்ளேகால் தாலூகாவை சேர்ந்தவரும், கவிஞர் மற்றும் கன்னட மொழியில் ஒரு சிறந்த எழுத்தாளருமான **நிஜகுண யோகீசுவரர்** கன்னட மொழியில் அருளிச் செய்த *விவேக சிந்தாமணி*யிலுள்ள வேதாந்த பரிச்சேதத்தை *துறைமங்கல* சிவப்பிரகாச சுவாமிகளால் மொழிபெயர்க்கப்பட்டு தமிழ் மொழிச் செய்யுளில் அருளிய **வேதாந்த சூடாமணி** ஒரு ஏகாத்மவாத நூல். திருப்பூவண மடாதிபதி *ஸ்ரீ காசிகானந்த ஞானாச்சாரிய சுவாமிகளால்* பதிப்பிக்கப் பெற்ற இந்நூல் ஆன்மா ஒன்றே அழிவில்லாதது என்னும் அடிப்படைக் கொள்கையை எடுத்து விளக்குகிறது.

நூலின் சிறப்பு
--------------

தமிழ்நாடு அரசின் *தமிழிணைய கல்விக் கழகத்தின்* ஒரு பிரிவான தமிழிணையம்-மின்னூலகம் 92 பக்கங்களுடைய இந்நூலை கையடக்க ஆவண வடிவமைப்பில் ***அரிய நூல்கள்*** என்ற பகுப்பின் கீழ் 26 ஏப்ரல் 2018 அன்று பதிவேற்றம் செய்து பொதுமக்களுக்கு இலவசமாக பதிவிறக்கம் செய்யும் வசதியை ஏற்படுத்தியுள்ளது. இந்நூலின் மூல ஆவணத்தின் இருப்பிடம் தஞ்சை சரசுவதிமகால் நூலகம் ஆகும்.

ஆனந்த நடனம்
இந்நூலின் மற்றொரு பதிப்பு **வேதாந்த சூடாமணி மூலமும் பிரம்மானந்த விளக்கமென்னும் உரையும்** என்ற தலைப்பில் 1987-ஆவது ஆண்டில் வெளியிடப்பட்டது. இது *கோவிலூர் ஆண்டவர் நூலகத்தால்* பொது உரிமைப் பரப்பு அடிப்படையில் இணைய ஆவணகத்திலிருந்து பதிவிறக்கம் செய்ய இயலும். இந்நூலானது *வேதாந்த சூடாமணி* மூலம் மற்றும் கோவிலூர் மடம் திருக்களர் ஸ்ரீ வீரகேசர ஞானதேசிக சுவாமிகளின் சீடராகிய பொன்னம்பல ஞானதேசிக சுவாமிகளின் சீடரும் சாத்தூர் வேதாந்த மடத்தின் தலைவரும் ஆகிய பிரம்மானந்த சுவாமிகள் இயற்றிய *பிரம்மானந்த விளக்கம்* என்னும் உரையும் உள்ளடங்கியதாகும். இந்நூல் கோவிலூர் மடாலய தலைவர் ஸ்ரீ காசி விசுவநாத ஞானதேசிக சுவாமிகளின் சொற்படிக்கு ஸ்ரீரங்கம் ஸ்ரீ பிரம்மானந்த சுவாமிகளால் வெளியிடப்பெற்றது.

மேற்கோள்
--------

1. ↑  துறைமங்கலம், சிவப்பிரகாசர்; யோகீசுவரர், நிஜகுண (1987) (in ta) (pdf). *வேதாந்த சூடாமணி*. மதுரை: ஸ்ரீகாசிகாநந்த ஞானாச்சாரிய சுவாமிகள். .
2. ↑  துறைமங்கலம், சிவப்பிரகாசர்; சுவாமிகள், ஸ்ரீ பிரம்மானந்த (1987) (in ta) (pdf). *வேதாந்த சூடாமணி மூலமும் பிரம்மானந்த விளக்கமென்னும் உரையும்*. ஸ்ரீரங்கம்: ஸ்ரீபிரும்மானந்த சுவாமிகள். .
**நேத்ரா** (*Nethra*) என்பது சன் தொலைக்காட்சியில் ஞாயிறுதோறும் பிற்பகல் 2 மணிக்கு ஒளிபரப்பாகும் பின்னர் திங்கள்கிழமை முதல் சனிக்கிழமை இரவு 10:30 மணிக்கு ஒளிபரப்பான திகில் நாடகத் தொடராகும். 4 டிசம்பர் 2022 அன்று தொடங்கிய இத்தொடரில் ஷிவானி தோமர், பிரேம் ஜேக்கப், பரத்வாஜ் ஆகியோர் முன்னணி கதாபாத்திரத்தில் நடித்துள்ளனர்.

கதைச்சுருக்கம்
--------------

இச்சாதாரி நாகினியான நேத்ரா, உலக அமைதியைப் பாதுகாக்கும் சக்தி பொருந்திய நாகமணியைப் பெற வேண்டுமென்றால் ஒரு மனிதப்பிறவியைத் திருமணம் செய்ய வேண்டும். இதற்கான சுயம்வரத்தில் அவர் அர்ஜுன் என்ற இளவரசனைத் தேர்ந்தெடுக்கிறார். இதைப்பொறுக்காமல் சுயம்வரத்திற்கு வந்திருந்த கரண் என்ற அசுரன், அர்ஜுனைக் கொன்றான். இவ்வாறு நாகமணியை அடைவதற்கான போராட்டம் 6 ஜென்மங்களாகத் தொடர்ந்தது. ஒவ்வொரு முறையும் கரண் அர்ஜுனைக் கொன்று நாகமணியை அடைய முயற்சித்தான். ஆனால் நேத்ரா தன்னுயிரை மாய்த்துக்கொண்டு அடுத்தடுத்த ஜென்மத்தில் பிறந்துவந்தார்.

தற்போது ஏழாவது மற்றும் கடைசி ஜென்மத்தில் உள்ள நேத்ரா, அர்ஜுன், கரண் ஆகிய மூவரும் தங்கள் முன்ஜென்ம நினைவின்றி வாழ்ந்து வருகின்றனர். ஆறு ஜென்மங்களாய் பரம விரோதிகளாக இருந்த அர்ஜுன் மற்றும் கரண் தற்போது உயிர் நண்பர்களாக உள்ளனர். அர்ஜுனின் அலுவலகத்தில் கரணின் தனிப்பட்ட செயலாளராக நேத்ரா பணியாற்றி வருகிறார்

சிவன்கோவிலில் வசித்துவரும் வயதான பாட்டி ஒருவரின் உதவியால் நேத்ரா தன் முன்ஜென்ம நினைவுகளைப் பெற்று மீண்டும் நாகினியாக மாறுகிறார். கரணின் இடையூறுகளைக் கடந்து அர்ஜுனுடன் இணைந்து நாகமணியைப் பெற்று உலக அமைதியைப் பாதுகாப்பதே நேத்ராவின் நோக்கமாகும்.

மேற்கோள்கள்
-----------

1. ↑  *Nethra - New Serial Promo | From 4th Dec 2022 | Every Sunday @ 2PM | Tamil Serial | Sun TV*, retrieved 2022-12-14

| * பா
* உ
* தொ
சன் தொலைக்காட்சியில் : ஒளிபரப்பாகும் நிகழ்ச்சிகளின் பட்டியல் |
| --- |
| திங்கள்-சனி தொடர்கள் | 
* மகராசி
* தாலாட்டு
* திருமகள்
* செவ்வந்தி
* பிரியமான தோழி
* பாண்டவர் இல்லம்
* இலக்கியா
* அருவி
* அபியும் நானும்
* ஆனந்த ராகம்
* சுந்தரி
* கயல்
* வானத்தைப்போல
* கண்ணான கண்ணே
* இனியா
* எதிர்நீச்சல்
* அன்பே வா

 |
| ஞாயிறு தொடர்கள் | நேத்ரா |
| நிகழ்ச்சிகள் | 
* வணக்கம் தமிழா
* கல்யாணமாலை
* மாத்தியோசி

 |
**ஜிட்டு கிருஷ்ணமூர்த்தி**, (தெலுங்கு: జిడ్డు కృష్ణ మూర్తి) அல்லது ஜே. கிருஷ்ணமூர்த்தி (மே 11, 1895–பெப்ரவரி 17, 1986), இந்திய (தத்துவ) மெய்யறிவாளர்களுள் முக்கியமானவர். உலகளவிலும் முக்கியமான தத்துவ ஆசிரியர்களுள் ஒருவராக மதிக்கப்படுபவர். பல நாடுகளிலுள்ள மக்களைச் சந்தித்து சொற்பொழிவுகளையும் கலந்துரையாடல்களையும் நிகழ்த்தினார்;

சுருக்கமாக ஜே.கே என்றழைக்கப்பட்ட இவர், இவரது இளம் வயதிலேயே அப்போதைய் தியோசபிகல் சொசைட்டியின் அன்னிபெசன்ட் அம்மையால் தத்தெடுக்கப்பட்டு, எதிர்கால தியொசபில் தலைவராக அறிவிக்கப்பட்டிருந்தார். எனினும்,எந்த ஒரு கொள்கை மூலமும்  உண்மையை உணர இயலாது. உண்மை, பாதைகள் அற்ற பிரதேசம் போன்றது என்பதை உணர்ந்த  ஜேகே அவர்கள் , தியோசபிகல் சொசைட்டி விட்டு விலகினார்..

அன்றாட வாழ்வில் அவனுக்குத் தோன்றும் எண்ணங்களையும் உணர்வுகளையும் விழிப்புணர்வுடன் கவனிப்பதன் மூலம் மனிதன் தனக்குள் மாற்றம் கொண்டுவர இயலும் என்று கூறி வந்தார்.

மேற்கோள்கள்
-----------

1. ↑
2. ↑  "kfionline" இம் மூலத்தில் இருந்து 2009-03-05 அன்று. பரணிடப்பட்டது.. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
	+ 2
* VIAF
* WorldCat

 |
| தேசிய | 
* நார்வே
* Spain
* France
* BnF data
* Argentina
* Catalonia
* ஜெர்மனி
* இத்தாலி
* Israel
* Finland
* United States
* Sweden
* Latvia
* யப்பான்
* செக் குடியரசு
* கிரேக்கம்
* கொரியா
* குரோவாசியா
* நெதர்லாந்து
* போலந்து
* போர்த்துகல்
* Vatican

 |
| கல்விசார் | 
* CiNii

 |
| மக்கள் | 
* Deutsche Biographie
* Trove

 |
| மற்றவை | 
* SNAC
* IdRef

 |
**எலினா சையட்சு** (*Elena Zaiatz*) என்பவர் உருசிய நாட்டின் பெண் சதுரங்க கிராண்டு மாசுட்டர் ஆவார். எலினா சயாட்சு என்ற பெயராலும் இவர் அறியப்படுகிறார். இவர் 1969 ஆம் ஆண்டு சூன் மாதம் 16 ஆம் நாள் பிறந்தார். பெண் கிராண்டு மாசுட்டர் என்ற பட்டத்துடன் இவர் சதுரங்கம் ஆடி வருகின்றார். அனைத்துலக சதுரங்கப் போட்டிகளில் எலினா பெலாரசு மற்றும் உருசியா ஆகிய இரண்டு நாடுகளின் சார்பாகவும் பங்கேற்று விளையாடி வருகிறார். 1986 முதல் 2006 ஆம் ஆண்டு வரை இவர் பெலாரசு நாட்டிற்காக விளையாடி வந்தார். 2007 ஆம் ஆண்டு முதல் உருசியாவிற்காக எலினா விளையாடி வருகிறார். பெலாரசு மாநில பல்கலைக்கழகத்தில் எலினா தன்னுடைய பட்டப்படிப்பை முடித்து பட்டம் பெற்றுள்ளார்.

1994-1996 ஆன் ஆண்டில் பெலாரசு நாட்டு சார்பாக சதுரங்க ஒலிம்பியாடு போட்டிகளில் இவர் விளையாடினார். 2006 ஆம் ஆண்டு நடைபெற்ற உலக சதுரங்க சாம்பியன் பட்டப்போட்டியில் உருசியாவின் சார்பாக விளையாடினார்.. 1988 இல் பெலாரசின் தேசிய சதுரங்க சாம்பியன் பட்டத்தையும், இதே ஆண்டில் நடைபெற்ற 20 வயதுக்குட்பட்டோர் உலக சதுரங்க சாம்பியன் பட்டத்தையும் இவர் வென்றார்.

மேற்கோள்கள்
-----------

1. ↑  "Elena Zaiatz - Chess Games" (in en). .
2. ↑  "Elena Zayac chess games - 365Chess.com". .
3. ↑  "Elena Zaiatz chess games - 365Chess.com". .
4. ↑  Ludens@freechess.org. "FICS Games Database - Statistics for IMZaiatz(IM)". .
5. ↑  "Zayac, Elena (Zaiatz) - The Chesspedia" (in en-US). *The Chesspedia*. .

புற இணைப்புகள்
--------------

* Profile at FIDE
* Profile at Chessdb.com பரணிடப்பட்டது 2016-08-22 at the வந்தவழி இயந்திரம்
* Profile at ChessGames.com
சாவித்ரி தேவி ஜிண்டால் (பிறப்பு 20 மார்ச் 1950) ஒரு இந்திய தொழிலதிபர் மற்றும் இந்திய அரசியல்வாதி ஆவார். அவர் O.P. ஜிண்டால் குழுமத்தின் தலைவராவார். அவர் அக்ரோஹா மகாராஜா அக்ரசென் மருத்துவக் கல்லூரியின் தலைவரும் ஆவார்.

வாழ்க்கைக் குறிப்பு
-------------------

ஜிண்டால் அசாமில், தின்சூக்கியா நகரில் பிறந்தார். இவர் 1970களில் ஓம் பிரகாஷ் ஜிண்டலை மணந்தார், இவர் எஃகு மற்றும் சக்தி கூட்டு நிறுவனமான ஜிண்டால் குழுமத்தை நிறுவினார். ஜிண்டால் அரியானா அரசாங்கத்தில் அமைச்சராகவும், ஹிசார் தொகுதி சட்டமன்ற உறுப்பினராகவும் இருந்தார். அரியானா சட்டமன்ற 2014 தேர்தலில் அவர் அந்த இடத்தை இழந்தார். 2005-ஆம் ஆண்டில் ஓ.பி. ஜிண்டால் உலங்குவானூர்தி விபத்தில் இறந்த பின்னர் இவர் தலைவரானார். இவர் இந்திய தேசிய காங்கிரசு கட்சியின் உறுப்பினர்.

சாவித்திரி ஜிண்டால் இந்தியாவின் பணக்காரப் பெண், 2016-இல் 16 வது பணக்கார இந்தியர், 4.0 பில்லியன் டாலர் சொத்து மதிப்புடையவர்; இவர் 2016 ஆம் ஆண்டில் உலகின் 453-வது பணக்காரர் ஆவார். 2008 ஆம் ஆண்டில் ஆச்சார்ய துளசி கிருத்ரிவா புராஸ்கருடன் அகில் பாரத தேரபந்த் மகிளா மண்டலத்தால் அவருக்கு வழங்கப்பட்டது.

அரசியல் வாழ்க்கை
----------------

2005 ஆம் ஆண்டில், ஹிசார் தொகுதியில் இருந்து ஹரியானா சட்டசபைக்கு ஜிண்டால் தேர்ந்தெடுக்கப்பட்டார். இத்தொகுதியானது, முன்னர் அவரது மறைந்த கணவர் ஓம் பிரகாஷ் ஜிண்டால் நீண்ட காலமாக பிரதிநிதித்துவப்படுத்திய தொகுதியாகும். 2009 ஆம் ஆண்டில் இவர் மீண்டும் இத்தொகுதியிலிருந்து சட்டசபைக்குத் தேர்ந்தெடுக்கப்பட்டார் 2013 ஆம் ஆண்டு அக்டோபரில் ஹரியானா அரசாங்கத்தில் அமைச்சராக நியமிக்கப்பட்டார்.

முந்தைய அமைச்சரவையில், இவர் வருவாய் மற்றும் பேரிடர் மேலாண்மை, ஒருங்கிணைப்பு, புனர்வாழ்வு மற்றும் வீட்டுவசதி அமைச்சராகவும், நகர்ப்புற உள்ளாட்சி அமைப்புகள் மற்றும் வீட்டுவசதி அமைச்சராகவும் பணியாற்றினார்.

இவர் நிறுவனத்தின் பொறுப்பை ஏற்றுக்கொண்ட பிறகு நிறுவனத்தின் வருவாய் நான்கு மடங்காக அதிகரித்தது. ஹரியானா மாநிலத்தில் இருந்து ஒரு பின்னணி மற்றும் வரலாற்றைக் கொண்ட இவர், ஹரியானா சட்டமன்ற உறுப்பினராக பணியாற்றினார் மற்றும் 2010 வரை மின்சக்தி அமைச்சர் பதவியில் இருந்தார். ஓபி ஜிண்டால் குழு 1952 ஆம் ஆண்டில் தொழில் ரீதியாக ஒரு பொறியியலாளர் ஓம் பிரகாஷ் ஜிண்டால் அவர்களால் தொடங்கப்பட்டது. இது எஃகு, மின்சாரம், சுரங்கம், எண்ணெய் மற்றும் எரிவாயு ஆகியவற்றின் கூட்டு நிறுவனமாக மாறியது. அவரது வியாபாரத்தின் இந்த நான்கு பிரிவுகளில் ஒவ்வொன்றும் இவரது நான்கு மகன்களான பிருத்விராஜ், சஜ்ஜன் , ரத்தன் மற்றும் நவீன் ஜின்டால் ஆகியோரால் நடத்தப்படுகின்றன .ஜிண்டால் ஸ்டீல்ஸ் இந்தியாவில் எஃகு உற்பத்தியில் மூன்றாவது இடத்தில் உள்ளது.

மேற்கோள்கள்
-----------

1. 1 2  "Haryana Vidhan Sabha MLA" இம் மூலத்தில் இருந்து 2016-03-03 அன்று. பரணிடப்பட்டது.. .
2. ↑  "Savitri Jindal".. பார்த்த நாள்: 13 April 2021.
வாழ்வு
------

வீரச்செம்புலி ஜம்புலிங்கம் என்று அழைக்கப்படும் இவன் நெல்லை மாவட்டத்தில் வள்ளியூருக்குத் தெற்கே உள்ள வடலிவிளை என்னும் கிராமத்தில் பிறந்தவன். பண்ணையாரைப் பகைத்ததன் விளைவாகப் பொய்க்குற்றம் சாட்டப்பட்டுத் தண்டனை பெற்று ஜெயிலிலிருந்து தப்பியோடித் தலைமறைவு வாழ்க்கையில் ஈடுபட்டுக் கொள்ளைக்காரனாக மாறியவன் ஜம்புலிங்கம்.

வடலிவிளையைச் சேர்ந்த பண்ணையார் ஏழைப் பெண்ணொருத்தியை மானபங்கம் செய்ய முயன்றபோது ஜம்புலிங்கம் தடுத்துப் பண்ணையாரின் செயலைக் கண்டித்தான். இதனால் கோபம் அடைந்த பண்ணையார் தனது செல்வாக்கைப் பயன்படுத்தி, ஜம்புலிங்கம் தன் வீட்டில் பணம், நகைகளைக் கொள்ளையடித்துச் சென்றுவிட்டதாகப் பொய்க்குற்றம் சாட்டிப் போலீசாரைக் கொண்டு அவனைக் கைது செய்து சிறையில் அடைத்தார். செய்யாத குற்றத்திற்காகத் தண்டனை பெற்ற அவன் சிறையிலிருந்து தப்பி வந்து பண்ணையாரைப் பலி வாங்கினான். பின்பு தலைமறைவாகிக் கொள்ளைக்காரனாக மாறினான். இதையே வேறு ஒரு இடத்தில் நடந்த கொள்ளைச் செயலில் ஜம்புலிங்கத்திற்கும் தொடர்பு உண்டு என்று துரைராஜ் என்பவனால் பொய்க்குற்றம் சாட்டப்பட்டு ஜம்புலிங்கம் சிறை சென்றதாகக் கூறுகிறார் ஆ. சிவசுப்பிரமணியன். மேற்கூறிய இரண்டு நிகழ்ச்சிகள் வேறுவேறாக அமைந்திருந்தாலும் ஜம்புலிங்கம் கொள்ளையனானதற்குப் பொய்க்குற்றம் சாட்டப்பட்டு, சிறை சென்றதே அடிப்படை என்பது தெளிவாகின்றது.

போலீசாருக்குச் சிம்ம சொப்பனமாய் விளங்கிய அவன் போலீசாரையே துரத்தியடித்திருக்கின்றான். இறுதியில் போலீசாரின் அச்சுறுத்தலால் தன் ஆசைநாயகியால் காட்டிக் கொடுக்கப்பட்டுத் தப்பியோடும் வேளையில் சுட்டுக் கொள்ளப்படுகின்றான். அரசாங்கத்தால் கொள்ளைக் குற்றம் சாட்டப்பட்ட அவன் மக்களால் பாதுகாக்கப்பட்டான், பாடப்பட்டான்.

இலக்கியத்தில் ஜம்புலிங்கம்
--------------------------

ஜம்புலிங்கத்தின் கொள்ளைச் செயல்களைப் புகழ்ந்து பாடுவதாக ஐம்பத்தைந்து பாடல்கள் கி.வா.ஜ தொகுத்த மலையருவியில் இடம்பெற்றுள்ளன. 1929இல் *ஜம்புலிங்க நாடார் துர்விளையாடற் சிந்து* என்ற பெயரில் பெரிய எழுத்துப் புத்தகம் ஒன்றும் வெளியிடப்பட்டுள்ளது. இவை இரண்டிலும் ஜம்புலிங்கத்தின் வரலாறு முழுமையாகச் சொல்லப்படவில்லை. அவன் வாழ்க்கைச் சம்பவங்கள் ஒரு சில மட்டுமே பாடலாய் எடுத்துக் கூறப்பட்டுள்ளன.

நாடார் ஜம்புலிங்கம் வாரார் வாரார்   

ஜம்புலிங்கம் என்ற வீரன்   

முறுக்கிவிட்ட மீசையோடே  

முன்னம்பல் வரிசையோடே  

மினுக்கி வைத்த கத்தியோடே  

மின்னுங் கையில் வெடிகளோடே  

வாரார் சொக்கத் தங்கம் நம்ம  

நாடார் ஜம்புலிங்கம் வாரார் வாரார்

மேற்கோள்
--------
**ஜீ கன்னடா** என்பது ஒரு இந்திய-கன்னட மொழி பொழுதுபோக்கு கட்டணத் தொலைக்காட்சி சேவை ஆகும். இது மே 11, 2006 ஆம் ஆண்டு பெங்களூர், கருநாடகத்தை தலைமயிடமாகக் கொண்டு தொடங்கப் பட்டது மற்றும் இது ஜீ என்டர்டெயின்மென்ட் எண்டர்பிரைசஸ் நிறுவனத்திற்கு சொந்தமானது ஆகும். இது கன்னடத்தின் முதல் பிரதான செயற்கைக்கோள் அலைவரிசை ஆகவும் உள்ளது.

வரலாறு
------

இது மே 2005 இல் தொடங்கப்பட்ட ஜீ தெலுங்கு தொலைக்காட்சிக்கு பிறகு, இரண்டாவது தென்னிந்திய அலைவரிசையாக மே 11, 2006 அன்று ஜீ என்டர்டெயின்மென்ட் எண்டர்பிரைசஸ் நிறுவனத்தால் தொடங்கப்பட்டது.

2014 இல், ஜீ கன்னட வெளிர் நீல சின்னம் பிரகாசமான சிவப்பு மற்றும் நீலத்திற்கு வழிவகுத்தது. 15 அக்டோபர் 2017 அன்று, ஜீ நெட்வொர்க்கின் வெள்ளி விழாவை ஒட்டி, அனைத்து ஜீ அலைவரிசைகளும் வட்ட வடிவ சின்னமாக மறுபெயரிடப்பட்டது.

மேற்கோள்கள்
-----------

1. ↑  "Zee Group to launch Kannada channel". 11 May 2006. .
2. ↑  "Zee Kannada launch today". 10 May 2006. .
3. ↑  "Zee Kannada marks 14 years of grand success". Medianews4u.com. 12 May 2020. .
4. ↑  "Zee Group launched its much anticipated Kannada channel Zee Kannada" (in en). 11 May 2006. .
5. ↑  "Zee kannada goes colourful with new logo and look". 31 July 2014. .

வெளி இணைப்புகள்
---------------

* Zee Kannada (ஜீ 5)
* Zee Kannada (வலையொளி)
**சோக்கல்லோ சண்முகநாதன்** (ஏழாலை, யாழ்ப்பாணம், இலங்கை), (பிறப்பு ஆகஸ்ட் 1, 1935) மேடை நாடகம், வில்லுப்பாட்டு கலைஞர். எழுத்தாளர். "சோக்கல்லோ" என்பது இவரது பட்டப்பெயராகும். 65 ஆண்டு கால நாடகத்துறை அனுபவமுடையவர். தற்போது புலம்பெயர்ந்து கனடாவில் வசிக்கிறார்.

வானொலியில்
----------

இலங்கை ஒலிபரப்புக்கூட்டுத்தாபனத்தில் நாடகங்கள், வில்லுப்பாட்டு, ஆலயத்திருவிழாக்களில் நேர்முகவர்ணனை, கிராமிய நிகழ்ச்சிகள் போன்றவற்றில் பங்குபற்றியவர்.

மேடை நாடகங்கள்
--------------

1945ம் ஆண்டில் தனது 10வது வயதில் "சிறீமுருகன்" என்ற மேடை நாடகத்தில் முதன்முதலாக நடித்தவர். தொடர்ந்து "குணம் குன்றினால்", "சீதனம்", "அடிப்பேன் பல்லுடைய" போன்ற மேடை நாடகங்களில் நடித்திருக்கிறார். இவரது "சோக்கல்லோ நகைச்சுவைகதம்பம்" புகழ்பெற்ற நிகழ்ச்சியாகும்.

குழந்தை சண்முகலிங்கத்தின் "எந்தையும் தாயும்", மஹாகவி உருத்திரமூர்த்தியின் "கோடை", "பிறந்தமண்" ஆகிய நாடகங்கள் இவருக்கு புகழ் சேர்த்தன.

வில்லுப்பாட்டில்
----------------

அண்மைக்காலம் வரை, கொழும்பிலும், ஏனைய பகுதிகளிலும் இவரது வில்லுப்பாட்டுக்குழுவினர் பின்வரும் தலைப்புக்களில் வில்லுப்பாட்டு நிகழ்ச்சிகளை சிறப்பாக நடத்தியிருக்கிறார்கள். 

* மகாகவியின் *கண்மணியாள் காதை*
* *ராமகிருஷ்ண்பரமஹம்சர்*
* *ஒளவையார்*
* *கவிராஜன் கதை*
* *சக்தி மஹிமை*
* *சத்யசாயிபாபா*
* கண்னதாசனின் *இயேசு காவியம்*
* *சுவாமி விபுலானந்தர்*
* *பட்டுக்கோட்டை கலியாணசுந்தரம்*
* *எம்.ஜி.இராமச்சந்திரன்*

விருதுகள்
---------

"மக்கள் கலைஞன்", சமாதான நட்சத்திரம்", "தேசத்தின் கண்", "கலாபூஷணம்", "கலைச்சித்தர்" போன்ற கௌரவங்களைப் பெற்றிருக்கிறார். "எந்தையும் தாயும்'" நாடகத்தில் இவரது நடிப்பிக்காக இலங்கைக் கலைக்கழகத்தின் சிறந்த நடிகருக்கான 2007ஆம் ஆண்டு விருது இவருக்குக் கிடைத்தது. உலக சாதனைக்காக ஏழு மணி நாற்பது நிமிடமாக குறிப்புகள் எதுவுமின்றி "நானும் தமிழும்" என்ற மகுடத்தில் தொடர்ந்து பேசியவர்.

தொலைக்காட்சியில்
----------------

இலங்கையில் ரூபவாகினி தொலைக்காட்சி வழங்கிய நாடகங்களிலும் வில்லுப்பாட்டு நிகழ்ச்சிகளிலும் பங்குபற்றியவர்.

திரைப்படங்கள்
-------------

தெய்வம் தந்த வீடு , பொன்மணி போன்ற சில இலங்கைத் திரைப்படங்களிலும் இவர் நடித்துள்ளார்.

எழுத்துத்துறை
-------------

தனது இளமைக்காலத்திலேயே "கோமதியின் கணவன்" என்ற நாவலை எழுதி வெளியிட்ட இவர் இலங்கையில் "இருக்கிறம்" சஞ்சிகையில் கட்டுரைத்தொடரை எழுதிவந்தார். தற்போது கனடாவில் "தாய்வீடு" பத்திரிகையில் "இப்படியும் மனிதர்கள்" என்ற தொடரை எழுதி வருகிறார்.
**மெரிசே** ஓவலெட் மிசானின்  ( (/məˈriːs/; née  ; இயற்பெயர் **ஒவலெட்** பிறப்பு ஜனவரி 21, 1983) ஒரு கனடிய-அமெரிக்க தொழில்முறை மல்யுத்த வீரர், தொழில்முறை மல்யுத்த மேலாளர், நடிகை, தொழிலதிபர், மற்றும் மாதிரி அழகி தற்போது டபிள்யுடபிள்யுஇ உடன் ஒப்பந்தம் செய்து மேரிஸ் எனும் மேடைப் பெயரில், ஸ்மாக்டவுன் பிரிசில் தனது நிஜ வாழ்க்கை கணவர் தி மிஸ்ஸின் மேலாளராக இருந்தார்.

2003 ஆம் ஆண்டில் மிஸ் ஹவாய் டிராபிக் கனடாவை வென்றது உட்பட பல ஆண்டுகளாக வடிவழகு செய்தபின், ஓவெலட் உலக மற்போர் மகிழ்கலை நிறுவனம் திவா தேடல் போட்டியில் பங்கேற்ற பிறகு, ஆகஸ்ட் 2006 இல் தொழில்முறை மல்யுத்த விளம்பர உலக மற்போர் மகிழ்கலை நிறுவனத்தால் பணியமர்த்தப்பட்டார். 2008 ஆம் ஆண்டில் ஸ்மாக்டவுன் பிரிவிற்கு நியமிக்கப்படுவதற்கு முன்பு, உலக மற்போர் மகிழ்கலை நிறுவத்தின் அங்கத்துவ நிறுவனங்களான ஓஹியோ பள்ளத்தாக்கு மல்யுத்தம் மற்றும் புளோரிடா வாகையாளர் மல்யுத்தத்தில் அவர் கல்ந்து கொண்டார். டிசம்பர் 2008 இல், மேரிஸ் தனது முதல் உலக மற்போர் மகிழ்கலை நிறுவனத்தின் திவாஸ் வாகையாளர் பட்டத்தினை வென்று ஏழு மாதங்கள் தக்கவைத்துக் கொண்டார் இதன் மூலம் உலக மற்போர் மகிழ்கலை நிறுவன வரலாற்றில் அதிக நாட்கள் இந்தப் பட்டத்தினை தக்க வைத்துக் கொண்ட மூன்றாவது உலக மற்போர் மகிழ்கலை வீரரானார். ஏப்ரல் 2009 இல், அவர் ரா பிரிவிர்கு மாற்றம் செய்யப்பட்டார், மேலும் பிப்ரவரி 2010 இல் இரண்டாவது முறையாக உலக மற்போர் மகிழ்கலை நிறுவன திவாஸ் வாகையாளர் பட்டத்தினை வென்றார், அக்டோபர் 2011 இல் நிறுவனத்திலிருந்து விடுவிக்கப்படுவதற்கு முன்னர், 2010 ஆம் ஆண்டின் மத்தியில், அவர் *என்எக்ஸ்டியின்* இணை தொகுப்பாளராகவும், டெட் டிபியாஸின் மேலாளராகவும் ஆனார். ஏப்ரல் 2016 இல், அவர் நிறுவனத்திற்குத் திரும்பி தனது கணவர் தி மிஸின் மேலாளரானார், அவர் மூன்று கண்டஙகளுக்கு இடையிலான வாகையாளர் பட்டம் பெற்ற பெற்ற காலங்களில் நிர்வகித்தார்.

2011 ஆம் ஆண்டின் பிற்பகுதியில், ஹவுஸ் ஆஃப் மேரிஸ் என்று அழைக்கப்படும் ஒரு ஆடை மற்றும் நகைக்கான திட்டங்களை அவர் அறிவித்தார், நவம்பர் 2016 இல், அவர் மெய்தனமை தொலைக்காட்சி நிகழ்ச்சியான ஷோ *டோட்டல் திவாஸின்* என்பதில் கலந்து கொண்டார். மேலும் நிகழ்ச்சியின் ஆறாவது மற்றும் ஏழாவது பருவங்களில் தோன்றினார்.

ஆரம்பகால வாழ்க்கை மற்றும் தொழில்
--------------------------------

ஓவெலெட் கியூபெக்கிலுள்ள மாண்ட்ரீலில் பிறந்தார், ஆனால் நியூ பிரன்சுவிக் எட்மண்ட்ஸ்டனில் வளர்ந்தார். உயர்நிலைப் பள்ளியில், ஓவெலட் தனது வகுப்பில் இருந்த ஒரே பெண் ஆவார். இவர் தனது பள்ளியில் அழகுப் போட்டி ஒன்றினை நடத்தினார். அவர் பலவிதமான ஒப்பனை தயாரிப்புகளையும் உருவாக்கத் தொடங்கினார். ஓவலெட் தனது வடிவழகு வாழ்க்கையை ஒரு அழகுப் போட்டியாளராகத் தொடங்கினார், மிஸ் ஹவாய் டிராபிக் கனடா 2003 ஆம் ஆண்டில் வென்றார் மற்றும் மிஸ் ஹவாய் டிராபிக் 2004 இன் சர்வதேச இறுதிப் போட்டியில் இரண்டாவது இடத்தைப் பிடித்தார். இவர் 2007 ஆம் ஆண்டில் *பிளேபாய்* கனடா நாட்காட்டியில் அட்டைப் படத்தில் தோன்றினார்.

சான்றுகள்
---------

1. ↑  "Maryse Mizanin". Twitter. .
2. ↑  Kamchen, Richard. "Maryse Ouellet". Canadian Online Explorer இம் மூலத்தில் இருந்து ஏப்ரல் 19, 2012 அன்று. பரணிடப்பட்டது.. .
3. ↑  Rote, Andrew (July 22, 2008). "Making life beautiful". World Wrestling Entertainment இம் மூலத்தில் இருந்து August 22, 2008 அன்று. பரணிடப்பட்டது.. .
**கிரேஞ்சர் நீர்வீழ்ச்சி** (*Grainger Falls*) என்பது நியசிலாந்தின் பியர்டுலாந்தில் உள்ள ஒரு அருவி ஆகும். இது அடுக்கு மற்றும் மின்விசிறி வகை அருவியின் வகையாகும். 

1880களில் நியூசிலாந்தை செய்த ஆஸ்திரியரான ஆண்ட்ரியாஸ் ரெய்செக் கிரேஞ்சர் அருவியை முதன்முதலில் பதிவு செய்தார். அவர் தனது நண்பரான ஆல்ஃபிரட் கிரேங்கரின் பெயரை அந்த அருவிக்கு பெயரிட்டார்.  இந்த அருவியின் சரியான அமைவிடம் 2006 ஆம் ஆண்டு பிப்ரவரி 6 ஆம் நாள் டாக்டர் டேவிட் ரிச்சர்ட்ஸ் மற்றும் டாக்டர் ராய் கார்டன் கிரைங்கர் ஆகியோரால் நிறுவப்பட்டது.  எக்டர் ஏரியை வெளியேற்றும் மற்றும் அருவியைக் கொண்டிருக்கும் இந்த நீரோடை பெயரிடப்படாததால், நியசிலாந்தின் புவியியல் பெயரிடும் வாரியம் அதை கிரேங்கர் நீரோடை என்று அழைத்தது. கிரேஞ்சர் அருவி மற்றும் நீரோடை ஆகியவை இப்போது நியூசிலாந்து அரசிதழில் அதிகாரப்பூர்வ புவியியல் பெயர்களில் பதிவு செய்யப்பட்டுள்ளன.  NZ Topo50 தொடரின் ஒரு பகுதியாக இருக்கும் வெஸ்ட் கேப் (CF04) வரைபடத்தில் அவை காட்டப்பட்டுள்ளன.

மேற்கோள்கள்
-----------

1. ↑  Grainger Falls New Zealand Place Names Database (Archived). Land Information, New Zealand (LINZ). Retrieved 25 December 2011.
2. ↑  Reischek, Andreas. *Yesterdays in Maoriland*. Jonathon Cape, London, 1930, page 248.
3. ↑   பரணிடப்பட்டது 29 ஏப்பிரல் 2012 at the வந்தவழி இயந்திரம் Grainger's website. Retrieved 25 December 2011.
4. ↑   Gazetteer of NZ place names.
***சொசைட்டி ஆஃப் தி ஸ்னோ*** ( Society of the Snow ) ஜே. ஏ. பயோனா இயக்கத்தில் 2023 ஆம் ஆண்டு வெளியான பரபரப்பூட்டும் திரைப்படம் ஆகும். இது உருகுவையின் அந்தீசு மலைத்தொடரில் 1972 ஆம் ஆண்டு ஏற்பட்ட விமானப் பேரழிவை மையமாகக் கொண்டது.  இது பாப்லோ வியர்சியின் இதே பெயரில் வெளியன புத்தகத்தின் தழுவலாகும்.  இது விபத்தில் இருந்து தப்பிய 16 பேரின் வாழ்க்கையை ஆவணப்படுத்துகிறது. அவர்களில் பலர் சிறுவயதிலிருந்தே வியர்சியை அறிந்திருந்தனர்.  உருகுவை மற்றும் அர்கெந்தீனாவின் நடிகர்கள் இதிள் நடித்துள்ளானர். இவர்களில் பெரும்பாலோர் புதுமுகங்கள். 

இந்த திரைப்படம் 80வது வெனிசு சர்வதேச திரைப்பட விழாவில் போட்டியற்ற நிலையில் நிறைவு செய்தது. இது உருகுவையில் 13 டிசம்பர் 2023 அன்றும், எசுப்பானியாவில் 15 டிசம்பர் 2023, மற்றும் அமெரிக்காவில் 22 டிசம்பர் 2023 அன்றும் 4 ஜனவரி 2024 அன்று Netflix இல் ஸ்ட்ரீமிங் செய்வதற்கு முன் திரையரங்குகளில் வெளியிடப்பட்டது 

*சொசைட்டி ஆஃப் தி ஸ்னோ* சில விமர்சகர்களுடன் நேர்மறையான விமர்சனங்களைப் பெற்றது. இது பயோனாவின் சிறந்த படைப்பு என்று அழைக்கப்பட்டது. எசுப்பானியாவைப் பிரதிநிதித்துவப்படுத்தும் 96வது அகாதமி விருதுகளில் சிறந்த சர்வதேச திரைப்படத்திற்காக இப்படம் சமர்ப்பிக்கப்பட்டது; இது டிசம்பர் இறுதிப்பட்டியலில் சேர்க்கப்பட்டுள்ளது.

கதைச் சுருக்கம்
---------------

1972 ஆம் ஆண்டில், உருகுவை விமானப்படை விமானம் 571, சிலிக்கு ரக்பி கால்பந்து அணியைக் கொண்டு செல்வதற்காக வாடகைக்கு அனுப்பப்பட்டது. எதிர்பாராதவிதமாக அந்தீசு மலையின் மையத்திலுள்ள பனிப்பாறையில் மோதியது. விமானத்தில் இருந்த 45 பயணிகளில் 16 பேர் மட்டுமே உயிர் பிழைக்க முடிந்தது. நமது கோளின் மிகவும் அணுக முடியாத மற்றும் விரோதமான சூழலில் சிக்கி, அவர்கள் உயிருடன் இருக்க தீவிர நடவடிக்கைகளை எடுக்க வேண்டிய கட்டாயத்தில் இருந்தனர். இந்த அவநம்பிக்கையான சூழ்நிலையில் அவர்கள் எடுக்கும் முடிவுகளைப் பொறுத்தே அவர்களின் உயிர்வாழ்வு அமையும்.

 வெனிசு சர்வதேச திரைப்பட விழாவில் ஜேஏ பயோனா மற்றும் படத்தில் நடித்த சில நடிகர்களுடன் பேரழிவுகளில் இருந்து தப்பிய கார்லோசு பேசு ரோட்ரிக்சு, பெர்னாண்டோ பரராடோ மற்றும் ராபர்டோ கனேசா ஆகியோர் உள்ளனர்.

மேற்கோள்கள்
-----------

வெளி இணைப்புகள்
---------------

1. ↑  "Michael Giacchino Scoring J.A. Bayona's 'Society of the Snow'". *Film Music Reporter*. 19 June 2023. .
2. 1 2  Institute of Cinematography and Audiovisual Arts (6 October 2023). "Spanish nationality certificate for cinematographic films" (in es). .
3. ↑  "¿Cuánto ha costado 'La sociedad de la nieve'? Así es la superproducción de Bayona con Netflix". *Film Reporter*. 14 December 2023. ..
4. ↑  Vivarelli, Nick (22 July 2023). "Netflix Survival Thriller 'Society of the Snow,' About Andes Plane Crash Survivors, Set as Venice Film Festival Closer". .
5. ↑   *Society of the Snow*. 7 April 2022. .
6. ↑  Mayorga, Emilio (29 April 2022). "Netflix, 'The Impossible' Director J.A. Bayona Wrap Spain Shoot on 'Society of the Snow,' an Uplifting Disaster Movie". .
7. ↑  Meseguer, Astrid (29 April 2022). "'La sociedad de la nieve': así es el ambicioso rodaje de J.A. Bayona sobre el Milagro de los Andes". .
8. ↑   (in es).
9. ↑  "2024 Oscar Shortlists Unveiled: 'Barbie,' 'Poor Things,' 'Maestro,' and 'The Zone of Interest' Make the Cut". .
**சிரைக் கல்** (*Phlebolith*) என்பது சிரைக்குள் கால்சியப் படிவுகளால் உருவாவகும் ஒரு சிறிய, வட்டவடிவமான, கல்லினைக் குறிக்கும். இடுப்புப் பகுதியின் கீழ் பகுதிச் சிரைகளில் இவை பொதுவாகக் காணப்படுகிறது. இவை பொதுவாக மருத்துவ முக்கியத்துவம் வாய்ந்தவை அல்ல. இடுப்புப் பகுதியின் கீழ் பகுதியில் சிரைக் கல் உள்ளபோது சில நேரங்களில் சிறுநீர்க்குழாய்களில் உள்ள சிறுநீரகக் கற்களிலிருந்து எக்ஸ்ரே மூலமாக வேறுபடுத்திப் பார்ப்பது கடினமாகும். கடினமான பொருளால் சிரை அடைக்கப்படும்போது குருதி ஓட்டம் தடைபட்டு அதற்குக் கீழ் உள்ள சிரைகள் சுருண்டும், நெளிந்தும், வீங்கியும் காணப்படும். சில சமயங்களில் தசை அழுகுதலும் ஏற்பட வாய்ப்புண்டு.

காரணங்கள்
---------

சிரையில் குருதி உறைவு, அழற்சியாலோ உயிரிகளாலோ ஏற்படும். கால்சியம் கலப்பதால் உறைதல் கடினமாகி, கல் நிலை அடைகிறது. இந்நோய், குறிப்பாக நீரழிவு நோயாளிகளுக்கு ஏற்பட வாய்ப்புண்டு.

மருத்துவ முறை
-------------

இந்நோய் சாதாரணமாக கால் சிரைகளிலேயே வரும். காலை உயரமாகத் தூக்கி வைத்துக் கொண்டு படுக்க வேண்டும். சிரை அழற்சியும் தசை அழகுதலும் வராமல் தடுக்க உயிர் எதிர் மருந்துகளை ஊசி மூலமாகவே வாய் வழியாகவோ செலுத்த வேண்டும்.

மேற்கோள்கள்
-----------

1. ↑  "Stedman's Medical Dictionary, 28th ed.". *Reference Reviews* **21** (1): 41–42. 2007-01-23. doi:10.1108/09504120710719671. பன்னாட்டுத் தர தொடர் எண்:0950-4125. .
2. ↑  அறிவியல் களஞ்சியம் தொகுதி -பத்து
Historic site in மத்ரித்து, எசுப்பானியாவார்ப்புரு:SHORTDESC:Historic site in மத்ரித்து, எசுப்பானியா
**சான் மிகுவல் சந்தை** (*Market of San Miguel*) எசுப்பானியா நாட்டின் தலைநகரமான மத்ரித்து நகரத்தில் அமைந்துள்ள ஒரு மூடப்பட்ட சந்தையாகும். இச்சந்தை முதலில் 1916 ஆம் ஆண்டில் கட்டப்பட்டது. 2003 ஆம் ஆண்டில் தனியார் முதலீட்டாளர்களால் வாங்கப்பட்டது. அவர்கள் சந்தையின் இரும்புக் கட்டமைப்பை புதுப்பித்து 2009 ஆம் ஆண்டில் மீண்டும் திறந்தனர்.

குறிப்பு
--------

சான் மிகுவல் சந்தையானது மத்ரித்து நகரத்து சுற்றுலாப் பயணிகளிடையே மிகவும் பிரபலமான ஒரு சந்தையாகும். ஏனெனில் இது பிளாசா மேயர் என்ற பொதுமக்கள் கூடுமிடத்திலிருந்து நடந்து செல்லும் தூரத்தில் மத்ரித்து நகரத்தின் மையத்தில் அமைந்துள்ளது. சான் மிகுவல் ஒரு பாரம்பரிய மளிகை சந்தை அல்ல. மாறாக ஒரு சுவையான சிற்றுணவுகள் சந்தையாகும். 30 எண்ணிக்கைக்கும் மேற்பட்ட வெவ்வேறு விற்பனையாளர்கள் பலவிதமான புதிதாக தயாரிக்கப்பட்ட சிற்றுணவு வகைகளையும், வேகவைத்த பொருட்கள் மற்றும் பிற உணவுகளையும் விற்பனை செய்கின்றனர். பீர், ஒயின் மற்றும் சாம்பெயின் ஆகிய மதுவகைகளும் இங்கு கிடைக்கின்றன.

படக்காட்சியகம்
--------------

* மத்ரித்து நகரத்தில் அமைந்துள்ள சான் மிகுவல் சந்தையின் வெளிப்புற பகல் காட்சிமத்ரித்து நகரத்தில் அமைந்துள்ள சான் மிகுவல் சந்தையின் வெளிப்புற பகல் காட்சி
* மத்ரித்து நகரத்தில் அமைந்துள்ள சான் மிகுவல் சந்தையின் வெளிப்புறம்மத்ரித்து நகரத்தில் அமைந்துள்ள சான் மிகுவல் சந்தையின் வெளிப்புறம்
* மது மற்றும் பாலாடைக்கட்டி தின்பண்டங்கள் மத்ரித்து நகரத்தில் அமைந்துள்ள சான் மிகுவல் சந்தையில் விற்கப்படுகின்றன.மது மற்றும் பாலாடைக்கட்டி தின்பண்டங்கள் மத்ரித்து நகரத்தில் அமைந்துள்ள சான் மிகுவல் சந்தையில் விற்கப்படுகின்றன.
* சான் மிகுவல் சந்தையிலுள்ள பல சிற்றுணவு கடைகளில் ஒன்று.சான் மிகுவல் சந்தையிலுள்ள பல சிற்றுணவு கடைகளில் ஒன்று.
* சிற்றுணவு மற்றும் பானங்களுக்காக சான் மிகுவல் சந்தையில் மக்கள்.சிற்றுணவு மற்றும் பானங்களுக்காக சான் மிகுவல் சந்தையில் மக்கள்.

மேற்கோள்கள்
-----------

1. 1 2  Wildman, Sarah (23 July 2009). "Madrid Market Bustles Again". *New York Times*.. பார்த்த நாள்: 8 April 2015.
2. ↑  "Markets around the world: Mercado San Miguel from Madrid, Spain" இம் மூலத்தில் இருந்து 14 April 2015 அன்று. பரணிடப்பட்டது... பார்த்த நாள்: 8 April 2015.
**தகியுத்தீன்** என்னும் சிறப்புப் பெயரையும் **முகம்மது** என்னும் இயற்பெயரையும் கொண்ட **தகியுத்தீன் முகம்மது இப்னு அகமது அல் யூனினி (ரஹ்)** சிரியாவிலுள்ள பால்பக் மாவட்டத்திலே யூனின் என்னும் கிராமத்தில் கி.பி. 1177 சனவரி 7ம் திகதி (ஹிஜ்ரி 572) பிறந்தார்கள்.

இளவயதிலேயே மார்க்கக்கல்வியைக் கற்று முடித்த தகியுத்தீன் அவர்கள் ஹதீதுக் கலையை கற்க விரும்பி பெரியார் ஹாபிஸ் அப்துல் கனி அவர்களிடம் மாணவராகச் சேர்ந்தார்கள். ஹதீதுக் கலையில் மிகச் சிறந்து விளங்கிய பெரியார் ஹாபிஸ் அப்துல் கனி அவர்கள் தமது மாணாக்கர் மீது கொண்டிருந்த மதிப்பு அளப்பரியதாக இருந்தது. தகியுத்தீன் அவர்களுக்கிருந்த அபார நினைவாற்றல் காரணமாக ஸஹீஹ் புஹாரி மற்றும் ஸஹீஹ் முஸ்லிம் ஆகிய இரண்டு ஹதீஸ் நூல்களையும் மனனம் செய்திருந்தார்கள்.

தமது உறவினராகிய அப்துல்லாஹ் அல் யூனினி (ரஹ்) அவர்களிடம் ஆன்மீகக் கல்வியையும், ஆன்மீகப் பயிற்சியையும் பெற்றார்கள். ஆசானின் மறைவுக்குப் பின்னர் ஆசானின் இடத்திலிருந்தவாறே மக்களுக்கு சூபித்துவம் பற்றியும் இறைவனை அடையும் வழிமுறை பற்றியும் உரை நிகழ்த்த ஆரம்பித்தார்கள். அவர்களது சொற்பொழிவைக் கேட்பதற்காக மக்கள் திரண்டு வரத் தொடங்கினார்கள். தனது சொந்த ஊராகிய யூனினி கிராமத்தை மிகவும் நேசித்த தகியுத்தீன் (ரலி) அவர்கள் மாபெரும் அற்புதங்களை நிகழ்த்தி, அதன்மூலம் இறைவனை அடைவதற்கு நேரான மார்க்கத்தைக் காட்டியதனால் மக்கள் மகான் அவர்களை கண்ணியத்துக்குரியவராகப் போற்றினார்கள். அன்றைய இஸ்லாமிய உலகின் பல நாடுகளிலிருந்தும் ஆன்மீகக் கல்வி கற்பதற்காக அறிஞர்கள் பலர் அன்னாரை நாடி வந்தார்கள்,

இந்தியாவில் அஜ்மீர் நகரத்தில் ஆன்மீக ஆட்சி செய்துகொண்டிருக்கும் குத்புல் ஹிந்த் ஷைகு ஹாஜா முயினுத்தீன் சிஷ்தி (ரலி) அன்னவர்களின் ஆன்மீக குருவான தகியுத்தீன் முகம்மது இப்னு அகமது அல் யூனினி (ரஹ்) அவர்கள் கி.பி. 1250 ஆகஸ்ட் 28ம் திகதி (ஹிஜ்ரி 658) நிர்யாணமடைந்தார்கள். அவர்களின் பொன்னுடல் அவர்களின் ஆன்மீக ஆசான் அப்துல்லாஹ் அல் யூனினி (ரஹ்) அவர்களின் அடக்கவிடத்திற்கு அண்மையில் அடக்கம் செய்யப்பட்டது.

மேற்கோள்கள்
===========

வலிமார்கள் வரலாறு - அறிஞர் ஆர்.பி.எம். கனி
**இந்திய நிர்வாகப் பணியாளர் கல்லூரி** ( **Administrative Staff College of India** ) என்பது இந்தியாவில் குடிமைப்பணி மேம்பாடு துறையில் பயிற்சி அளிப்பதற்காக 1956 ஆம் ஆண்டில் ஒரு தன்னாட்சி நிறுவனமாக இந்திய அரசு மற்றும் தொழில்துறை பிரதிநிதிகளால் கூட்டாகத் தொடங்கப்பட்ட கல்லூரியாகும்.  இது ஐதராபாத்தில் உள்ள பெல்லா விஸ்டா என்று அழைக்கப்படும் பேராரின் முன்னாள் இளவரசரின் அரண்மனையில் அமைந்துள்ளது. அவர் ஐதராபாத் இராச்சியத்தின் வெளிப்படையான வாரிசாக இருந்தார்.  

தொடக்கத்தில் இந்திய அரசு பிரிட்டனில் கல்லூரியை அமைக்க எண்ணியது. முதல் அமர்வு 1948 இல் ஹென்லியில் தொடங்க இருந்தது. இருப்பினும் 1953 ஆம் ஆண்டு அகில இந்திய தொழில்நுட்பக் கல்விக் குழு இந்தியாவில் நிர்வாகப் பணியாளர் கல்லூரியை நிறுவ பரிந்துரைத்தது. பெறுநிறுவங்கள் மற்றும் அரசு துறைகள் மற்றும் நகர்ப்புற நிர்வாகத்தின் அரசு ஊழியர்களுக்கு பயிற்சி அளிப்பதில் இக்கல்லூரி நிபுணத்துவம் பெற்றது.  கல்லூரியின் ஆராய்ச்சி மற்றும் ஆலோசனை நடவடிக்கைகள் 1973 இல் போர்டு அறக்கட்டளையின் உதவியுடன் தொடங்கப்பட்டது. ஐஏஎஸ் அதிகாரியான ஆர். எச். குவாஜா ஜனவரி 1, 2017 அன்று இக்கல்லூரியின் இயக்குநராகப் பொறுப்பேற்றார்

மேற்கோள்கள்
-----------

வெளி இணைப்புகள்
---------------

1. ↑  "ASCI — A college that moulds administrative mandarins". .
2. ↑  "Princess Dürrühsehvar of Berar". *The Telegraph*. .
3. ↑  "A Song of Hyderabad". .
4. ↑  "World Bank Helps Train New Breed of Professional Urban Managers".. பார்த்த நாள்: 2011-07-16.
5. ↑  "RH Khwaja takes charge as ASCI DG". .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Graminicola|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***கிராமினிகோலா*** என்பது பெல்லோர்னிடே குடும்பத்தில் உள்ள குருவி சிற்றினமாகும்.

சிற்றினங்கள்
------------

இந்தப் பேரினமானது பின்வரும் சிற்றினங்களைக் கொண்டுள்ளது.

| படம் | பொதுப் பெயர் | விலங்கியல் பெயர் | பரவல் |
| --- | --- | --- | --- |
|  | இந்திய புல் பறவை | *கிராமினிகோலா பெங்காலென்சிஸ்* | வங்களாதேசம், வட இந்தியா, பூட்டான் மற்றும் நேபாளம் |
|  | சீன புல் பறவை | *கிராமினிகோலா இசுட்ரைடசு* | தென்கிழக்கு சீனா, வங்களாதேசம், தென்கிழக்கு மியான்மர், தென்-மத்திய தாய்லாந்து, கம்போடியா, வடகிழக்கு வியட்நாம் மற்றும் ஆய்னன் தீவு |
|

மேற்கோள்கள்
-----------

1. ↑  "Babblers & fulvettas". *World Bird List Version 6.4* (International Ornithologists' Union). 2016.. பார்த்த நாள்: 15 December 2016.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3113335
* விக்கியினங்கள்: Graminicola
* Avibase: C8AF632175628D34
* EoL: 104718
* GBIF: 2493162
* iNaturalist: 15697
* IRMNG: 1105431
* ITIS: 557709
* என்.சி.பி.ஐ: 330741

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/கருஞ்சிவப்பு|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கருஞ்சிவப்பு முகம் லியோசிச்லா** (*Scarlet-faced liocichla*)(*லியோசிச்லா ரிப்போனி*) லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இந்த சிற்றினம் சமீபத்தில் செம்மூஞ்சு சிரிப்பானிலிருந்து தனிச் சிற்றினமாக மறுவகைப்படுத்தப்பட்டது. இருப்பினும் சில வகைப்பாட்டியல் வல்லுநர்கள் இதனை ஓரினமாகவேக் கருதுகின்றனர். இது மியான்மர், தாய்லாந்து, வியட்நாம் மற்றும் தெற்கு சீனாவில் காணப்படுகிறது.

மேற்கோள்புகள்
-------------

1. ↑  BirdLife International (2016). "*Liocichla ripponi*". *IUCN Red List of Threatened Species* **2016**: e.T103878757A104205546. doi:10.2305/IUCN.UK.2016-3.RLTS.T103878757A104205546.en.. பார்த்த நாள்: 18 November 2021.

* Collar, N. J. & Robson C. 2007. Family Timaliidae (Babblers) pp. 70 – 291 in; del Hoyo, J. Elliott, A. & Christie, D.A. eds. Handbook of the Birds of the World, Vol. 12. Picathartes to Tits and Chickadees. Lynx Edicions, Barcelona.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1923725
* விக்கியினங்கள்: Liocichla ripponi
* Avibase: D0E844AC2B204715
* BirdLife: 103878757
* ஈபேர்டு: reflio3
* GBIF: 6101116
* iNaturalist: 201187
* ITIS: 916130
* IUCN: 103878757
* என்.சி.பி.ஐ: 2183873
* Xeno-canto: Liocichla-ripponi

 |